Valmieras Kultūras centrs

Labdarības koncerts "Miers pār zemi"
2022-12-08 19:00 - 20:00 (Europe/Helsinki) | Valmieras Kultūras centrs, Rīgas iela 10, Valmiera, Latvija
Ziema un baltais sniegs pār mums ir viens liels brīnumu laiks, tāpēc mēs, Vidzemes Augstskolas Studentu apvienība, aicinām ikvienu uz labdarības koncertu “Miers pār zemi”, lai radītu brīnumus un atbalstītu Ukrainas tautu.

Koncerts notiks jau 8. decembrī plkst. 19.00 Valmieras Kultūras centrā – kamerzālē, Rīgas ielā 10, Valmierā.

Koncertā uzstāsies:
Vidzemes Augstskolas studenti
Irēnas Zelčas vadītais jauniešu koris “Skan”
Vidzemes Augstskolas padomes loceklis Gatis Krūmiņš
flautiste Evija Mundeciema
komponists Jānis Lūsēns
aktieris Mārtiņš Vilsons

Vietu skaits kamerzālē ir ierobežots tāpēc rezervē savu sēdvietu aizpildot šo pieteikumu: https://ej.uz/jmn4

Koncerta vizuālais noformējums top sadarbībā ar pansionāta “Valmiera” senioriem.

Ieeja koncertā par ziedojumiem

Zilākalna amatierteātra izrāde "Par diviem zaķiem un pelēm uz galda"
2022-12-04 12:00 - 13:00 | Valmieras pagasta kultūras nams
4. decembrī plkst.12.00 Valmieras pagasta kultūras namā notiks Zilākalna amatierteātra izrāde “Par diviem zaķiem un pelēm uz galda”.
Ieeja bez maksas

Grupas "MUSIQQ" koncerts "Bijis, ir un būs"
2022-12-03 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Jau 2023. gada martā klajā nāks grupas “Musiqq” jaunais mini albums, kas tapis, iedvesmojoties no leģendārās grupas “Līvi” dziesmām. Gaidot jauno albumu, grupa aicina uz koncersēriju – “Bijis, ir un būs” Liepājā, Rēzeknē un Valmierā. Koncertu ietvaros izskanēs grupas populārākās dziesmas, kā arī kompozīcijas no gaidāmā albuma.
Kopumā gaidāmajā mini albumā tiks iekļautas septiņas oriģinālkompozīcijas, kuras ir tapušas, iedvesmojoties no leģendārās grupas “Līvi” populārākajiem un iemīļotākajiem skaņdarbiem. Pirmā kompozīcija pie klausītājiem nonāks jau oktobra vidū.
“Faktiski, varētu teikt, ka tās būs divu grupu – mūsu un “Līvu” oriģināldziesmu apvienojums. Kompozīcijas sevī ietvers jau zināmos grupas “Līvi” dziesmu motīvus un melodijas, kurus mēs būsim ietērpuši mūsdienīgā aranžējumā ar “Musiqq” raksturīgo skanējumu, papildot ar repa elementiem u.c. Manuprāt, rezultāts ir izdevies patiešām interesants un ceram, ka mūsu veikumu novērtēs arī klausītāji,” par jauno albumu atklāj grupas “Musiqq” dalībnieks Emīls Balceris.
Ideja par albumu tapa mājsēdes laikā 2021. gadā, kad valdīja stingri ierobežojumi un muzikālā darbība bija ierobežota. Par albuma tapšanu stāsta grupas “Musiqq” dalībnieks Marats Ogļezņevs.
“Mūsu vērīgākie fani un sekotāji būs ievērojuši, ka, kopš mājsēdes sākuma, jau ilgāku laiku Tik-tok profilā esam dalījušies ar video, kur eksperimentējam ar dažādām latviešu dziesmām, sapludinot tās ar mūsu idejām. Process bija aizraujošs mums pašiem, un tādēļ nolēmām to pārvērst taustāmā rezultātā. Saka, ka liepājnieki ir vēja rūdīti un nekad neapstājas pie sasniegtā. Tādēļ jaunas idejas arvien dzen uz priekšu un liek radīt ko nebijušu.”
Grupa aicina uz koncertsēriju:
● Liepājā, koncertzālē “Lielais Dzintars” 13. novembrī;
● Rēzeknē, Latgales vēstniecība “Gors” – 26. novembrī;
● Valmierā, Valmieras Kultūras centrā – 3. decembrī.
Iegādājies biļetes jau tagad “Biļešu Paradīze” kasēs un www.biļesuparadīze.lv.
Biļetes ir pieejamas ierobežotā daudzumā!

Kantrī un šlāgermūzikas svētki. Mārim Slokam-60 kopā ar grupu "Klaidonis" un draugiem
2022-12-02 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Kantrīmūzikas grupa «Klaidonis» ar plašu koncerttūri svinēs grupas solista Māra Slokas 60 gadu jubileju
Svinot grupas «Klaidonis» solista Māra Slokas 60 gadu jubileju, šā gada decembrī Latvijas koncertzālēs izskanēs mūziķa jubilejas tūre «Kantrī un šlāgermūzikas svētki. Mārim Slokam 60». Koncerttūre sāksies 2.decembrī ar koncertu Valmieras Kultūras centrā, pēc tam turpināsies Rēzeknē, Rojā, Ventspilī, Jelgavā, Smiltenē un Bauskā un citur Latvijā. Koncertos, kuros piedalīsies arī jubilāra draugi, skanēs «Klaidoņa» labākās dziesmas: «Zarus nelauz», «Aizvijas ceļš» , «Mazā dvēselīte» u.c
Māra Slokas (viņš dzimis 1962.gada 28.novembrī) pirmais skaļais talanta apliecinājums bija dziesma «Mazā dvēselīte» ar Elīnas Zālītes vārdiem, kas ieguva labākās dziesmas titulu 2005.gada Bauskas kantrimūzikas festivālā, pārliecinoši – «Šlāgeraptaujā 2005», kā arī tajā pašā gadā saņēma AKKA/LAA Bezgalības balvu kā gada visvairāk atskaņotā dziesma Latvijā.
Celtniecība un mūzika Māra Slokas dzīvē iet roku rokā. «Esmu lauku cilvēks, man patīk vienkārša melodija, vārdi – lauku mūzika, un tas pats kantrī,» saka populārais mūziķis. Iespējams, viss būtu citādi, ja mūziķa bērnība neaizritētu Popē. Māra vecāki nebija mūziķi, bet labi dziedātāji, un, uzsācis skolas gaitas, zēns 2.klasē sāka apgūt mežraga spēli Ventspils bērnu mūzikas skolā. Taču pēdējais autobuss uz Popi devās, pirms stundas bija beigušās, tā nu izglītošanās mūzikā gāja secen. Popes pamatskolai sekoja Mālpils Lauksaimniecības tehnikums un Lauksaimniecības akadēmijas Lauku celtnieku fakultāte. Jau Mālpilī mācoties, Māris Sloka privāti mācījās dziedāšanu pie pedagoģes Maigas Grietēnas. Viņa ieteica jaunietim balss dotumus izkopt Tautas estrādes ansamblī «Sigulda», kur tolaik dziedāja arī Nauris Puntulis. 1979.gadā Bauskas rajona Vecsaulē M. Sloka dibināja savu pirmo grupu, ko nosauca par «Relako» (vārdu savienojuma «reti laba kompānija» saīsinājums

Il Viagra di solito inizia a funzionare entro 30-60 minuti dopo l’assunzione, sebbene le differenze individuali possano influenzare il tempo di inizio dell’azione del farmaco. Maschile per favorire si puo comprare il Viagra in https://apertafarmacia24.it senza ricetta medica. Scegli solo farmacie online affidabili e autorizzate. Assicurati che la farmacia abbia una licenza ufficiale per vendere farmaci e sia conforme agli standard e alle leggi locali e nazionali.

Māra Slokas pēc skaita sestā grupa veidojās, gatavojoties 1.Bauskas kantrīmūzikas festivālam Bauskā 1999. gadā, un 2001. gadā tai tika dots nosaukums «Klaidonis», kas likās muzikāls un viņu dziesmām atbilstošs. Iepriekš Māris Sloka divus albumus – «Sestdienas vakarā» un «Klaidonis» – izdevis ar nosaukumu «Dace un Māris», dziedot gan tradicionālas, gan paša sacerētas dziesmas arī duetā ar toreizējo dzīvesbiedri Daci Sloku.
2004. gadā klajā nāca grupas «Klaidonis» debijas albums «Gaidot mājās», kurā iekļautās Māra Slokas dziesmas «Ceru, gaidu», «Nedaudz tuvāk, māt» un citas joprojām ir iemīļotas un populāras. Taču slavas virsotne tika sasniegta, pateicoties dziesmai «Mazā dvēselīte», kas vairākus gadus «Latvijas Radio 2» bija visspēlētāko dziesmu sarakstā. 2005. gadā klajā nāca otrais grupas «Klaidonis» albums «Tik ātri aizskrien laiks». Tam sekojuši albumi «To jau nepateiks neviens» (2007), «Pārdomu laiks» (2009), «Pieskāriens» (2015), «Ar smaidu saulrietā» (2016), kam lielāko daļu dziesmu radījis Māris Sloka, kurš ir arī grupas «Klaidonis» galvenais solists un dziesmu autors. CD «Ar smaidu saulrietā» 2017.gadā ieguva Latvijas Mūzikas ierakstu gada balvu «Zelta mikrofons». 2007. gadā Māris Sloka piedalījās TV šovā «Dziedi ar zvaigzni» pārī ar psiholoģi Ainu Poišu, pēc tam ieskaņojot kopīgu dziesmu «Es gaidīšu».
Kopā ar saviem mūziķiem Māris aktīvi muzicē dažādos pasākumos visā Latvijā, ik pa laikam brauc ciemos pie tautiešiem Lielbritānijā, Īrijā, uzstājas arī Lietuvā, ar labiem panākumiem piedalījies Latvijas TV «Šlāgeraptaujā» un «Amigo Dzintara dziesmu aptaujā». Dziesmas Māris Sloka sacer arī savai meitai Evijai Slokai, ar kuru dziedāti arī dueti. Savukārt šobrīd paralēli darbam studijā ar «Klaidoni», Mārim Slokam ir izveidojusies laba sadarbība ar ģitāristu – aranžētāju Jāni Misiņu, un, iespējams, jau nākamgad klajā nāks studijas albums.

Māra Slokas un «Klaidoņa» koncerti notiks:
2.decembrī plkst. 19.00 Valmieras Kultūras centrā (viesos Kantoris 04)
3.decembrī plkst. 18.00 Latgales Vēstniecībā GORS (viesos Apvedceļš)
4.decembrī plkst. 18.00 Liepājas Biedrības nams (viesos Zelta Kniede)
9.decembrī plkst. 19.00 Rojas Kultūras namā (viesos Dakota)
10.decembrī plkst. 18.00 Teātra namā “Jūras vārti” (viesos Dakota)
11.decembrī plkst. 16.00 Jelgavas Kultūras namā (viesos Zelta Kniede)
16.decembrī plkst. 19.00 Smiltenes Kultūras centrā (viesos Ineta Rudzīte)
17.decembrī plkst. 18.00 Bauskas Kultūras centrā (viesos Mārtiņš Jātnieks)
11.februārī plkst. 18.00 VEF Kultūras pilī (Apvedceļš, Dakota, Zelta Kniede u.c.)
14.februārī plkst. 19.00 Ulbrokas Pērlē (viesos Zelta Kniede)

Ziemassvētku egles iedegšanas svētki
2022-11-27 18:00 - 18:45 | Valmiera
27.novembrī Valmierā norisināsies Ziemassvētku egles iedegšanas svētki.

Plkst. 17.00 Valmieras Kultūras centrā svētku sajūtu ziemas noskaņu koncertā uzburs Siguldas jauniešu pūtēju orķestris “Sudrabskaņa” (diriģenti Elmārs Rudzītis un Arnis Šmitiņš) un Siguldas mākslu skolas “Baltais flīģelis” jauniešu koris (diriģente Solveiga Vītoliņa). Adventa laikam orķestris un koris saviem klausītājiem sagatavojis īpašu Ziemassvētku programmu, kurā ietverta gan mūsdienīga mūzika, gan arī pazīstami latviešu un ārzemju populārās mūzikas skaņdarbi. Koncerta apmeklējums bez maksas.
Pēc koncerta, plkst. 18.00, pilsētas centrā, laukumā pie Valmieras Kultūras centra, notiks Ziemassvētku egles iedegšana, ko pavadīs īsts brīnums – kopā ar radošo apvienību “Pasaku nams” koncertuzvedumā “Konfektes stāsts” atdzīvosies gan Piparkūku vīriņš un uzpūtenis, gan vafelīte un šokolādīte, kuri kopīgiem spēkiem palīdzēs konfektītei saprast, kas viņa patiesībā vēlas būt. Egles iedegšanas svētku laikā no plkst.16.00 līdz plkst. 20.00 būs iespējams iegādāties arī dažādas svētku garšas – uzkodas, kārumus, piparkūkas un siltos dzērienus. Ziemassvētki var sākties – aicinām brīnumu piedzīvot kopā!

Siguldas jauniešu pūtēju orķestra "Sudrabskaņa" un "Baltais flīģelis" jauniešu kora koncerts
2022-11-27 17:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
27. novembrī plkst. 17.00 Valmieras Kultūras centrā svētku sajūtu ziemas noskaņu koncertā uzburs Siguldas jauniešu pūtēju orķestris “Sudrabskaņa” (diriģenti Elmārs Rudzītis un Arnis Šmitiņš) un Siguldas mākslu skolas “Baltais flīģelis” jauniešu koris (diriģente Solveiga Vītoliņa). Adventa laikam orķestris un koris saviem klausītājiem sagatavojis īpašu Ziemassvētku programmu, kurā ietverta gan mūsdienīga mūzika, gan arī pazīstami latviešu un ārzemju populārās mūzikas skaņdarbi. Koncerta apmeklējums bez maksas.

Svētku koncerts "Mans zelts ir mana tauta"
2022-11-25 19:00 - 20:30 | Valmieras Kultūras centrs, Rīgas iela 10, Valmiera, Latvija
Mans zelts ir mana tauta, mans gods ir viņas gods…
Lielāku jēgu, kā šajās Rūdolfa Blaumaņa dzejas rindās, ir grūti ietilpināt. Tās tapušas pirms 120 gadiem un šai laikaposmā radušās arī daudzas izcilas dziesmas, kurās sadzirdam tieši šo vēstījumu. Vienkopus satikušās mūsu valsts dzimšanas dienai veltītā koncertā, tās izskanēs kā himna mūžīgai cieņai, savas tautas un Dzimtenes mīlestībai.
Ar jaunu muzikālu koncertstāstu “MANS ZELTS IR MANA TAUTA” pie skatītajiem novembrī dosies četri lieliski dziedātāji Zigfrīds Muktupāvels, Dināra Rudāne, Anmary, Atis Ieviņš un instrumentālā grupa – Jānis Lūsēns, Aivars Gudrais, Harijs Gūtmanis, Jānis Lūsēns jun.
Koncertā skanēs J.Lūsēna, Z.Liepiņa, R.Paula, U.Marhilēviča, J.Kulakova, M.Brauna, U.Stabulnieka, H.Zariņa u.c. komponistu melodijas, kuras vienoja un sargāja mūs dažādos likteņu griežos – dziesmas, kurās kā pūrā ielocīts Tēvzemes vārds, valoda un latvieša dvēsele.
“Dziesmā ir spēks. Vārdiem, kas dzīvo dziesmā un mīt mūsu garā. Dziesmā mēs esam vienoti un savā vienotībā – stipri. Tas šobrīd nepieciešams visvairāk”, uzsver koncertu producents Aigars Dinsbergs, atgādinot, ka jaunā programma būs turpinājums pirms 14 gadiem aizsāktajai rudens valsts svētku koncertsērijai.
„Mans zelts ir mana tauta” atklāšanas koncerts jau tradicionāli notiks Ogres kultūras centrā – 4.novembrī. Pēc tam koncerti būs skatāmi 6.11 Vidzemes koncertzālē Cēsis, 10.11 Ādažu kultūras centrā, 11.11 Alūksnes kultūras centrā, 13.11 Jelgavas kultūras namā, 15.11 Rīgā, VEF Kultūras pilī, 16.11 Latgales vēstniecībā GORS, 17.11 Krustpils kultūras namā, 20.11 Liepājā, Olimpiskā centra Rožu zālē, 25.11 Valmieras kultūras centrā, un 26.11 Tukuma pilsētas kultūras namā.
Organizē Producentu grupa 7.

Donoru diena Valmierā
2022-11-23 10:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
23. novembrī no plkst. 10.00 līdz plkst. 13.00 Valmieras Kultūras centrā norisināsies Valsts asinsdonoru centra (VADC) izbraukums, kur ziedot asinis aicināti visu asinsgrupu donori.

Ilmāra Ozoliņa dziesmu koncerts "Saule nesa zelta ziedus"
2022-11-20 16:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
20. novembrī plkst. 16.00 Valmieras Kultūras centrā skanēs Ilmāra Ozoliņa dziesmu koncerts “Saule nesa zelta ziedus”. Koncertā piedalīsies solisti Dainis Skutelis, Līva Paula Paleja, Renāte Jakovļeva, Kocēnu Kultūras nama jauktais koris “Imera”, Strenču Kultūras centra jauktais koris “Rītu puse” un fonda “Nāc līdzās” koris, kā arī pavadošā grupa: Emīls Zilberts (bungas), Līga Ivāne (klavieres), Raivo Ozols (kontrabass), Jānis Rinkulis (čells), Āris Pickainis (ģitāra), Oskars Siliņš (vijole), Maija Eva Fogele (flauta). Diriģents Imants Točs. Ieeja bez maksas.

Svētku balle ar grupu "Galaktika"
2022-11-19 20:00 - 2022-11-20 02:00 | Valmieras pagasta kultūras nams
19. novembrī no plkst. 20.00 Valmieras pagasta kultūras namā (Vanagu iela 4, Valmieras pagasts) notiks svētku balle. Par lustīgu noskaņojumu ballē rūpēsies grupa “Galaktika”.
Ieejas maksa uz balli: 8 EUR. Aicinām līdzi ņemt groziņu!
Vietu rezervācija un biļešu iepriekšpārdošana “Biļešu Paradīze” kasēs un elektroniski https://www.bilesuparadize.lv/lv/event/121622
Pasākuma dienā biļetes cena: 10 EUR. Pirms pasākuma biļetes varēs iegādāties arī norises vietā. Tālrunis: 64207207.

Svētku koncerts. Kristīne Zadovska un Daumants Kalniņš
2022-11-18 15:00 - 16:30 | Valmieras Kultūras centra lielā zāle, Rīgas iela 10, Valmiera, Latvija
18. novembrī plkst. 15.00 Valmieras Kultūras centrā izskanēs svētku koncertprogramma ar Kristīni Zadovsku, Daumantu Kalniņu. Savijot laika pavedienus tautas likteņrakstā, koncertā izskanēs populāras latviešu komponistu atmodas un mīlestības apliecinājuma dziesmas šodienas laikam. Ikvienā no šīm dziesmām mutuļo milzīgs spēks, kurš savulaik tautu iedrošināja pārdrošākos sapņus pārvērst realitātē.
Svētku koncertā iemīļotos latviešu autoru skaņdarbus izpildīs izcilie solisti – mecosoprāns Kristīne Zadovska un mūziķis Daumants Kalniņš, kā arī pavadošā grupā – Romāns Vendiņš (taustiņinstrumenti), Rihards Goba (ģitāra), Reinis Ozoliņš (kontrabass), Kaspars Kurdeko (sitaminstrumenti) un Dāvis Jurka (saksofons).
Ieeja bez maksas, iepriekš saņemot ieejas karti Valmieras Kultūras centra kasē. Plašāka informācija pa tālruni 64207207.

Svētku koncerts "Krustiem zvaigznes debesīs"
2022-11-17 19:00 - 20:00 | Kocēnu kultūras nams, Alejas iela 3, Kocēni
Uz svētku koncertu “Krustiem zvaigznes debesīs” 17. novembrī plkst. 19.00 Kocēnu Kultūras namā aicina jauktais koris “Imera” un Strenču Kultūras centra jauktais koris “Rītu puse” diriģenta Imanta Toča vadībā. Koncertā skanēs svētku laikam atbilstošākās un skaistākās dziesmas no XXVII Vispārējo latviešu Dziesmu svētku repertuāra. Ieeja bez maksas.

Latvijas Leļļu teātra izrāde "Lidojošo cūku nams"
2022-11-16 18:30 - 19:30 | Valmieras Kultūras centra lielā zāle, Rīgas iela 10, Valmiera, Latvija
16. novembrī plkst. 18.30 Valmieras Kultūras centrā notiks Latvijas Leļļu teātra izrāde “Lidojošo cūku nams”.
Dīvainākie un vienlaikus īpašākie cirka mākslinieki – cūkas, ir apvienojušies Latvijas Leļļu teātra ceļojošajā cirkā ar nosaukumu „Lidojošo cūku nams”! Katrs no šiem talantīgajiem māksliniekiem ir neparasts, jo spēj izpildīt tādu triku, ko nevarētu neviens cits ruksis visā pasaulē. Visi kopā viņi rada pavisam neaizmirstamu cirka izrādi. Lai arī rukšiem pa reizēm gadās kāds strīds, tie tomēr lieliski prot darboties komandā un atrisināt jebkuru radušos likstu. Kad cirkā negaidīti ierodas viesis, kurš nemaz nedzīvo uz šīs planētas, rukšu komandā top palīdzības plāns…
Šī aizraujošā, muzikālā izrāde ar leļļu cirka elementiem sniegs skatītājiem iespēju dzīvē vērot nepārspējamus cirka trikus un iepazīt neparasto cirka aizskatuves dzīvi.
Radošā komanda
Lomās:
Baiba Vanaga
Anrijs Sirmais
Miķelis Žideļūns
Rihards Zelezņevs
Matīss Millers
Arnita Jaunzeme
Režisors: Edgars Kaufelds
Scenogrāfs, leļļu un kostīmu mākslinieks: Kristaps Kramiņš
Mūzikas autori: Edgars Šubrovskis, Sniedze Prauliņa
Dziesmu tekstu autors: Edgars Šubrovskis
Gaismu mākslinieks: Uldis Andersons
Izrādes ilgums: 1h 20min (2 cēlieni)
Ieteicamais vecums: 4+
Biļete nepieciešama katram pasākuma apmeklētājam, neatkarīgi no vecuma.

Matīšu amatierteātra izrāde "Mazās dzīves ainiņas"
2022-11-13 14:00 - 15:00 | Valmieras pagasta kultūras nams
13. novembrī plkst. 14.00 Valmieras pagasta kultūras namā Matīšu amatierteātra izrāde “Mazās dzīves ainiņas”.
Ieeja bez maksas.

Imanta Kalniņa mūzikas koncerts ar grupu "EZERI", Kristīni Pāži, Rūdolfu Macatu un Ainaru Mielavu
2022-11-12 19:00 - 20:30 | Valmieras Kultūras centrs, Rīgas iela 10, Valmiera, Latvija
12. novembrī plkst. 19.00 aicinām uz Imanta Kalniņa mūzikas koncertu kopā ar grupu “EZERI”, Kristīni Pāži, Rūdolfu Macatu un Ainaru Mielavu.
Koncertprogramma balstīta komponista Imanta Kalniņa daiļradē. 2021. gadā komponistam Imantam Kalniņam apritēja 80 gadu jubileja, un par godu šim notikumam tika radīta jauna koncertprogramma ar komponista zināmākajām un klausītājiem mīļākajām dziesmām, kuru aranžijas veidojusi grupa “Ezeri” sadarbībā ar mūziķiem Rūdolfu Macatu un Kristīni Pāži. Kā solisti koncertā uzstāsies Kristīne Pāže un Ainars Mielavs. Koncertprogramma tapusi Fon Stricka villas paspārnē.
Koncerta noskaņai noklausies viņu izpildīto I.Kalniņa kompozīciju “Apturi mani” – https://vimeo.com/560571760?ref=fb-share&fbclid=IwAR2VccSxCM3solRClpW71Xg4-LtvKQu-sO86oN8OOREYAPVgNvOgz1UUXCM .
Biļetes: 12-18 EUR. Ar Valmieras kultūras karti 1 EUR atlaide.

Lāčplēša dienas koncerts "Roks. Mīlestība. Brīvība."
2022-11-11 19:30 - 20:45 | Valmieras Kultūras centra lielā zāle, Rīgas iela 10, Valmiera, Latvija
11. novembrī plkst. 19.30 Valmieras Kultūras centrā notiks Lāčplēša dienas koncerts “Roks. Mīlestība. Brīvība.”, kurā solistu un koristu skanīgās balsis, pavadošās grupas radītā mūzika savīsies kopā ar dejotāju soļiem. Koncertā piedalīsies solisti Andris Ērglis, Kristians Kareļins, Aleksandrs Aleksis Tuņķelis, Regnārs Nerips, Sabīne Bērziņa, Madars Vanags, Samanta Markus un jauniešu koris “Skan”, mūsdienu deju grupa “Baltā”, kā arī pavadošā grupa Paula Arnicāna vadībā.
Pirmo reizi Lāčplēša dienas koncerts “Roks. Mīlestība. Brīvība” Valmieras Kultūras centrā izskanēja pirms trim gadiem. “Koncerta idejas pamatā toreiz un arī tagad ir apziņa – “es esmu latvietis, manas saknes ir latviskas”. Mums ikvienam sirdij tuva ir Valmiera un mūsu zeme – Latvija. Koncertprogrammā skanēs gan jaunas latviešu grupu un izpildītāju dziesmas, piemēram, grupas “Čipsis un Dullais” dziesma “Kad meitene skumst”, gan arī tādas roka atmodas dziesmas kā Zigmara Liepiņa “Brīvību Baltijai”, Raimonda Paula “Kā senā dziesmā”, grupas “Jumprava” “Peldētājs” un citu autoru skaņdarbi,” pastāstīja koncerta mākslinieciskais vadītājs Rūdolfs Bērtiņš.
“Veidojot Lāčplēša dienas koncertprogrammu, rūpēsimies, lai abi svaru kausi būtu līdzsvarā. Ar kustību vēlamies parādīt, ka latvietis vienlaikus var būt gan atbildīgs un pamatīgs, gan arī lustīgs un apveltīts ar labu humora izjūtu. Koncertā izdejosim visiem labi zināmas dziesmas “Slidotava” un “Peldētājs”, gan arī tādas likteņdziesmas kā “Daugaviņa” un “Piekūns skrien debesīs”,” saka mūsdienu deju grupas “Baltā” vadītāja Linda Mīļā.
Aicinām uz Lāčplēša dienas koncertu, lai visi kopā varētu radīt un pieredzēt rokkoncerta cienīgu enerģiju! Ieeja bez maksas.

Lāpu gājiens
2022-11-11 18:00 - 19:00 | Valmiera
11. novembrī plkst. 18.00 Lāpu gājiens no Rātslaukuma līdz Centra kapiem. Plkst. 18.30 piemiņas brīdis Centra kapos.

Lāpu gājiens Kocēnos
2022-11-11 17:00 - 17:45 | Kocēni
11.novembrī plkst. 17.00 Kocēnos Lāčplēša dienas lāpu gājiens. Gājiens sāksies pie Kocēnu apvienības pārvaldes ēkas, turpināsies līdz Kokmuižas pils parteram, kur notiks svinīgs piemiņas brīdis. Līdzi aicinām ņemt lāpas un sveces!

PĀRCELTS! Koncertprogramma "Latviešu tango". Artūrs Noviks, "Trio Tresensus"
2022-11-10 19:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Koncerts PĀRCELTS uz 2023. gada aprīli. Koncerta norises datums tiks precizēts!
“Latvieši bieži sevi raksturo kā melanholiskus, mierpilnus un introvertus cilvēkus, bet šīs īpašības nav traucējušas Latvijas komponistiem radīt karstasinīgus un kaislīgus tango. Trio Tresensus un akordeonists Artūrs Noviks atraduši izcilus šī žanra paraugus latviešu mūzikā un, veidojot savas aranžijas, ar nerimstošu enerģiju un spēles prieku vēlas dāvāt pozitīvas emocijas ikvienam klausītājam. Koklei, saksofonam un sitaminstrumentiem šajā koncertprogrammā pievienojas
tipiskākais tango tembrs – akordeons.
Šādā oriģinālā sastāvā pirmoreiz skanēs Artura Maskata, Daces Aperānes un Imanta Zemzara tango. Jaunas krāsas un noskaņas parādīsies arī Aivara Kalēja, Jāņa Ķepīša, Pētera Butāna un Kārļa Lāča dejiskajos opusos,” atklāj Aigars Raumanis, kura paša rakstītajā fantāzijā “Tango un kino” atpazīsim daudzas iemīļotas melodijas no latviešu filmām – lai atminamies vien tādas klasikas vērtības kā “Pie bagātās kundzes”, “Teātris” vai “Tās dullās Paulīnes dēļ”… Un atzīmējot tango karaļa Astora Pjacollas 100 gadu jubileju, Trio Tresensus aicinājis Renātu Cvečkovski rakstīt gluži jaunu tango.
Koncertprogrammā “Latviešu tango” piedalīsies:
Artūrs Noviks, akordeons
Trio Tresensus:
Līga Griķe, kokle
Aigars Raumanis, saksofons
Uģis Upenieks, sitaminstrumenti
Programmā:
Arturs Maskats, Dace Aperāne, Imants Zemzaris, Aigars Raumanis, Aivars Kalējs,
Kārlis Lācis, Renāta Cvečkovska jaundarbs u.c.
Koncertu organizē Valmieras Kultūras centrs sadarbībā ar VSIA “Latvijas Koncerti”.
Biļetes: https://www.bilesuparadize.lv/lv/event/121502

Tautas deju koncerts "PA SAULEI"
2022-11-05 17:00 - 18:30 | Valmieras Kultūras centra lielā zāle, Rīgas iela 10, Valmiera, Latvija
5. novembrī plkst. 17.00 aicinām uz tautas deju kolektīvu koncertu “PA SAULEI” Valmieras Kultūras centrā.
Koncertā piedalīsies:
TDA “Gauja”
VPDK “Gauja”
SDK “Gauja FIX”
TDA “Teiksma”
VPDK “Teiksma”
DE “Teiksma”
VPDK “Līgo”
TDA “Gatve”
VPDK “Gatve – Otrā iespēja”

Biļetes: 5 EUR. Ar Valmieras kultūras karti 1 EUR atlaide.

Grupas "DAGAMBA" koncerts
2022-11-04 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
4. novembrī plkst. 19.00 Valmieras Kultūras centru satricinās klasiskās mūzikas huligāni grupa DAGAMBA, kuru koncertā dzirdēsim skaņdarbus no kon certprogrammām “DAGAMBA feat TCHAIKOVSKY”, #LudwigVanRammstein, kā arī jaunus, vēl nedzirdētus skaņdarbus. Klausītāju iemīļotā grupa jauks stilus un ārdīs robežas, piedāvājot klasiku oriģinālās interpretācijās un rokmūziku ar klasikas elementiem.
DAGAMBA unikālā skanējuma pamatā ir ideja par mūsdienu tradīciju, veidojot neierastu sadarbību starp dažādiem mūziķiem, atklāt pārsteidzošas, unikālas un iepriekš nedzirdētas nokrāsas.
Programmu #LudwigVanRammstein iedvesmojusi Vācijas mūzikas pasaules pazīstamāko un kontroversālāko pārstāvju – klasiskās mūzikas komponista Ludviga van Bēthovena un grupas “Rammstein” – daiļrade. „Šķietami tik atšķirīgi dažādu gadsimtu mūziķi, bet ar tik daudz ko kopīgu – viena valsts, viena valoda un mūzika, kas pārsteidz un lauž stereotipus”, atzīst grupas līderis Valters Pūce. Šajā koncertprogrammā Bēthovena mūzika kļūs par rokmūziku, bet Rammstein melodijas iegūs akadēmisku skanējumu.
“DAGAMBA feat TCHAIKOVSKY” pamatā ir Pētera Čaikovska daiļrade – protams, netradicionālā skanējumā. “Čaikovskis, viens no klasiskās mūzikas grandiem, ir klātesošs arī mūsdienās. Viņa mūzika tiek izmantota kino skaņu celiņos un datorspēlēs, savukārt, baleta “Riekstkodis” apmeklējums Ziemassvētku laikā ir kļuvis par tradīciju daudzām ģimenēm visā pasaulē. Tāpēc šī programma ir sadarbības projekts ar lielo meistaru, it kā viņš pats joprojām dzīvotu starp mums, tāpat kā dzīvo viņa mūzika,” skaidro V. Pūce. Visiem labi pazīstamas melodijas mijiedarbosies ar DAGAMBA oriģinālmūziku, pārkāpjot klasiskos standartus un šķietami neiespējamo padarot iespējamu.
DAGAMBA sastāvā: Valters Pūce (čells), Antons Trocjuks (čells), Dainis Tenis (klavieres), Artūrs Jermaks (bungas), Alise Broka (kontrabass).
https://www.dagamba.eu
https://www.facebook.com/Dagamba
https://www.instagram.com/dagamba_official/
Biļetes: 16-24 EUR. Ar Valmieras kultūras karti 1 EUR atlaide no biļetes cenas. Biļete nav nepieciešama bērniem līdz 2 gadu vecumam.

PĀRCELTS! Rokopera "Mauglis"
2022-10-29 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Uzmanību! Aktiera slimības dēļ rokopera “Mauglis” pārcelta uz 19.03.2023. plkst. 18.00 Iegādātās biļetes derīgas uz pasākumu pārceltajā datumā. Organizatori atvainojas par sagādātajām neērtībām!
***
Rokopera “Mauglis” ir vērienīgākais muzikālais iestudējums bērniem un jauniešiem, kas tapis pēdējo gadu laikā. Tas ir 1982. gadā Jaunatnes teātrī tapušās izrādes jauniestudējums, kas savu pirmizrādi piedzīvoja 2021. gada oktobrī un kļuva par pēdējo pasākumu, kurā piedalījās Mārtiņš Brauns pirms došanās Mūžībā. 2022. gada izrādes būs veltītas komponista atcerei.
Lomās: Igors Siliņš, Kārlis Tols, Rūdolfs Juris Trēziņš, Sanita Misika, Aija Dzērve, Juris Vizbulis, Edgars Lipors, Māris Skrodis, Jānis Skanis, Jēkabs Reinis, Juris Millers, Anatolijs Kreipāns, Elīna Bojarkina, Rihards Zelezņevs un Jānis Kirmuška. Izrādē piedalās tautas deju ansamblis “Dzintariņš” un mūziķu grupa.
Režisors Jānis Mūrnieks, horeogrāfe – Sanita Misika, horeogrāfes asistents Aleksejs Anisena (Baltkrievija), vokālā pedagoģe Ieva Sutugova, kostīmu māksliniece un scenogrāfe Līnda Oše, aranžētājs Kristaps Krievkalns, producents Juris Millers.
Latvijas Pasākumu foruma Izcilības balvas žūrija atzina rokoperu “Mauglis” par 2021. gada izcilāko kultūras pasākumu, bet uzņēmums “Biļešu paradīze” tā veidotājiem pasniedza speciālbalvu par online vidē visvairāk skatīto kultūras pasākumu.

“Big Al & The Jokers” 10 gadu jubilejas koncerts
2022-10-28 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
2022.gada oktobrī grupa “Big Al & The Jokers” ar vienreizējo solistu Aļģirdu Šuminsku ir nolēmusi uzaicināt draugus un pielūdzējus uz jubilejas muzikālo tusiņu Siguldā, Rīgā, Ulbrokā, Jelgavā un Valmierā, kurā arī prezentēs savu pirmo oriģinālo albumu “Jokers Boogie”.
“Big Al & The Jokers” ir deviņi atraktīvi mūziķi, viena no retajām Latvijas grupām, kas uzstājas tik lielā sastāvā ar pilnu pūtēju sekciju, padarot iespējamas sarežģītas labāko swing, rhythm’n’blues, rock’n’roll skaņdarbu interpretācijas.
Pie klavierēm – grupas mākslinieciskais vadītājs, virtuozais Romāns Vendiņš, bungas spēlē Raitis Aukšmuksts, ģitāra – Juris Skrajāns, savukārt pie kontrabasa vienmēr labvēlīgais – Pēteris Liepiņš. Pūtēju rindas nemainīgas – saksofonisti Eduards Raubiško, Zintis Žvarts, trompete – Sandris Skeranskis, trombons – Uldis Ziediņš. Un, protams, neiztikt bez grupas “sejas” un kvalitātes zīmes – atraktīvā dziedātāja Aļģirdas Šuminskas jeb Big Al! Pateicoties viņam, grupas tagadējais repertuārs ir paplašinājies ar vairākām pazīstamām džaiva, blūza, kā arī dažām džeza populārajām kompozīcijām.
Grupa vienmēr ar izciliem panākumiem un brīnišķīgām atsauksmēm ir piedalījusies neskaitāmos mūzikas festivālos (Nida Jazz, Blues Nights in Varniai, Druskininkai Jazz, Klaipeda Jazz, New Wave, Slavyansky Bazar 2014, 34.starptautiskajā mūzikas festivālā Ankarā, Jazz festivāla Alanijā, Klaipeda Jazz 2020, Polish Boogie Festival 2022 u.c.).
Pandēmijas laiks, kas pārņēma visu pasauli, mūziķiem nepierastais koncertdarbības trūkums Jokeriem izvērtās par nebijušu radošuma uzplūdumu un noveda pie savu oriģinālo kompozīciju radīšanas.
Grupas jaunā un līdz šim vienīgā albuma “Jokers Boogie” iniciators un mūzikas autors ir grupas mākslinieciskais vadītājs Romāns Vendiņš. Tieši koncerta otrajā daļā klausītājiem tiks prezentēts jaunais albums, kurš atspoguļo visas grupas ilggadējo radošo darbu.
Tādējādi oktobrī grupa “Big Al & The Jokers” izbeidz savu “piespiedu atvaļinājumu” un ar jaunu repertuāru un īpašu emocionālu pacēlumu tiksies ar saviem uzticīgajiem klausītājiem – īstas “dzīvās” mūzikas cienītājiem, kuri pacietīgi gaidījuši šīs muzikālās tikšanās.
Oktobra koncerti solās savā ziņā kļūt par mūziķu radošu atskaiti savai publikai un vienlaikus arī par sākumu jaunam posmam izcilo mūziķu daiļradē.
Koncerti notiks:
7.oktobrī pl.19:00 Kultūras centrā “Siguldas Devons”
8.oktobrī pl. 19:00 Rīgā, VEF Kultūras pilī
15.oktobrī pl. 19:00 Kultūras centrā “Ulbrokas Pērlē”
27.oktobrī pl. 19:00 Jelgavas Kultūras namā
28.oktobrī pl. 19:00 Valmieras Kultūras centrā
Biļetes iespējams iegādāties “Biļešu paradīze” kasēs, internetā:
https://www.bilesuparadize.lv/lv/performance/24043
Koncertu organizators:
SIA BRIG

Grupas "Tautumeitas" koncerts "Skrejceļš"
2022-10-23 17:00 - 18:30 | Valmieras Kultūras centrs, Rīgas iela 10, Valmiera, Latvija
Etno mūzikas grupa “Tautumeitas” pēc veiksmīga lielkoncerta vasaras izskaņā Skultes ostā izsludina jaunākā albuma “Skrejceļš” rudens koncerttūri, kuras ietvaros viesosies 8.oktobrī Daugavpilī, 22.oktobrī Alūksnē, 23.oktobrī Valmierā, 4.novembrī Talsos, 5.novembrī Liepājā, 20.novembrī Rīgā, 24.novembrī Jelgavā, 25.novembrī Ādažos un 26.novembrī Cēsīs. Biļetes uz koncertiem iespējams
iegādāties: https://linktr.ee/tautumeitas Pirmo nedēļu – no 19. līdz 25.septembrim biļetes pieejamas lētāk.
Atceroties vasaras lielkoncertu “Tautumeitu” dalībniece Laura Līcīte stāsta: “”Skrejceļa” koncertprogrammai ir daudz kopīga ar piedzīvojumiem bagātu vasaru. Abas raksturo emociju piesātinājums, kustība, kaisle un krāsas. Un, tāpat kā vasaru nevar noķert caur kameras aci, tā arī “Tautumeitas” un mūsu mūziku var iemīlēt tikai pa īstam klātesot. Par laimi mums un jums – “Tautumeitas” atvedīs atvasaru braucot koncerttūrē pa mīļo Latviju.”
Aktuālais albums “Skrejceļš”, ar kura programmu “Tautumeitas” dosies tūrē, iznāca šī gada aprīlī. Tas veidots kopā ar jau ilglaicīgo grupas mūzikas producentu Reini Sējānu un zviedru producentu Povelu Olsonu (strādājis ar grupu “Prāta Vētra”). Albumā apkopotas 14 dziesmas, ieskaitot tādas dziesmas kā “Muoseņa”, “Guli guli”, “Panama” un “Mežā”.

Tautas deju kolektīvu koncerts "Mēs-3, Jūs-3"
2022-10-22 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Sestdien, 22. oktobrī, pēc pandēmijas radītās klusuma pauzes uz Valmieras Kultūras centra skatuves atkal notiks tradicionālais tautas deju koncerts “Mēs – 3, Jūs – 3!”. Šoruden to organizē vidējās paaudzes deju kolektīvs (VPDK) “Agrā Rūsa” un VPDK “Pastalnieki” apvienotais sastāvs, kuri laipni ciemos uzņems vēl piecus kolektīvus. Koncerta sākums paredzēts plkst. 18.00.
“Koncertam šī būs devītā gadskārta, kad kopā aicinām trīs deju kolektīvus no mūsu puses un trīs viesus no tālākiem Latvijas novadiem, parūpējoties par to, lai dalībnieki pārstāvētu dažādas paaudzes un kvalitātes grupas, lai koncerts būtu skatāms un baudāms mūsu deju cienošajiem skatītājiem. Šoreiz uz skatuves tiksimies ar Valmieras novada VPDK “Gauja” un jauniešu deju kolektīvu “Sadancis”. Savukārt no Rīgas sagaidīsim jauniešu deju kolektīvu “Imanta”, kā arī vidējās paaudzes deju kolektīvus no Tukuma un Siguldas – attiecīgi “Vidumu” un “Dūku”. Protams, koncertā dzirdēsim arī mūsu uzticamos draugus – kamerkori “Kaķi”,” koncerta aprises iezīmē VPDK “Agrā Rūsa” un VPDK “Pastalnieki” viena no vadītājām Baiba Ķirse.
Iepriekšējos divus rudeņus koncerts “Mēs – 3, Jūs – 3!” izpalika Covid-19 pandēmijas dēļ, liekot iepauzēt ar tradīcijas turpināšanu, tāpēc jo lielāks priekš šoreiz, kad atkal varēs kopā sanākt ar tuvākiem un tālākiem draugu kolektīviem. Tas ir kā labs iesākums sezonai, kas vainagosies ar dalību XXVII Vispārējos latviešu dziesmu un XVII Deju svētkos. Grandiozais notikums plānots Rīgā no 2023. gadā no 30. jūnija līdz 9. jūlijam, un “Agrās Rūsas” un “Pastalnieku” apvienotā sastāva viens no vadītājiem Jānis Psjuks apliecina, ka kolektīvs šim pasākumam gatavosies ar lielu atbildības sajūtu:
“Pagājušajā sezonā sekmīgi piedalījāmies tā dēvētajā deju metodiskajā seminārā, kas aizstāja tradicionālo skati, tāpēc apvienotais sastāvs lielajos svētkos ieguvis iespēju ne tikai dejot nozares tradicionālajā lielkoncertā Daugavas stadionā, bet arī pretendē uz dalību programmā “Arēnā Rīga” un noslēguma koncertā Mežaparka Lielajā estrādē. Nenoliedzami, darba daudz, apgūstamais repertuārs plašs, tāpēc prieks, ka jau esam sākuši tā sagatavošanas darbus, un daļu no tā būs iespējams redzēt uz Valmieras Kultūras centra skatuves jau 22. oktobrī.”
Ieejas maksa: 5 EUR. Ar Valmieras kultūras karti 1 EUR atlaide. Biļetes var iegādāties “Biļešu Paradīze” kasēs un elektroniski www.bilesuparadize.lv .

Foto: Edgars Vaivads

ATCELTS! Latvijas vokālo ansambļu konkursa I kārta. Vidzeme.
2022-10-22 12:00 - 15:00 | Kocēnu kultūras nams, Alejas iela 3, Kocēni
Ceļā uz XXVII Vispārējiem latviešu Dziesmu un XVII Deju svētkiem pošas arī Latvijas vokālie ansambļi. 2022. gada oktobrī un novembrī desmit norises vietās notiks vokālo ansambļu konkursa I kārta. Konkursā piedalīsies vairāk nekā 150 vokālie ansambļi.
Latvijas vokālo ansambļu konkursa I kārta notiks:
8. oktobrī plkst. 12.00 Liepājas PIKC Mūzikas, mākslas un dizaina vidusskolā;
9. oktobrī plkst. 12.00 Talsu Valsts ģimnāzijā;
15. oktobrī plkst. 12.00 VEF Kultūras pilī, Rīgā;
16. oktobrī plkst. 12.00 Zaļenieku Kultūras namā, Jelgavas novadā;
ATCELTS! 22. oktobrī plkst. 12.00 Kocēnu Kultūras namā, Valmieras novadā;
23. oktobrī plkst. 12.00 Lielvārdes mūzikas un mākslas skolā, Ogres novadā;
29. oktobrī plkst. 12.00 Augšdaugavas novada Kultūras centrā “Vārpa”, Daugavpilī;
30. oktobrī plkst. 12.00 Viesītes Kultūras centrā “Sēlija”, Jēkabpils novadā;
5. novembrī plkst. 12.00 Viļānu Kultūras namā, Rēzeknes novadā;
6. novembrī plkst. 12.00 Gulbenes Kultūras centrā.
Konkursa I kārtā tiks noskaidroti vokālie ansambļi, kas 2023. gada maijā piedalīsies konkursa finālā Rīgā. Dalībnieku sniegumu vērtēs žūrija: Mārīte Puriņa – Latvijas Nacionālā kultūras centra Vokālo ansambļu nozares padomes priekšsēdētāja, Lielvārdes mūzikas un mākslas skolas direktore; Jānis Ķirsis – XXVII Vispārējo latviešu Dziesmu un XVII Deju svētku vokālo ansambļu laicīgās mūzikas koncerta mākslinieciskais vadītājs; Rudīte Tālberga – XXVII Vispārējo latviešu Dziesmu un XVII Deju svētku vokālo ansambļu garīgās mūzikas koncerta mākslinieciskā vadītāja; Sanita Sējāne – XXVII Vispārējo latviešu Dziesmu un XVII Deju svētku vokālo ansambļu Ielu koncertu mākslinieciskā vadītāja; Lauris Goss – Latvijas Nacionālā kultūras centra koru un vokālo ansambļu eksperts.
Mārīte Puriņa, gaidot konkursa pirmo kārtu, atklāj: “Vokālo ansambļu nozarei šī būs ļoti nozīmīga atkalsatikšanās pēc vairāku gadu piespiedu pārtraukuma, lai novērtētu situāciju nozarē gan kvantitatīvi, gan kvalitatīvi, kā arī, lai monitorētu gatavošanās procesu XXVII Vispārējiem latviešu Dziesmu un XVII Deju svētkiem. Konkursa gaitā tiks atlasīti dalībnieki vokālo ansambļu norisēm svētku laikā. Ļoti ceru, ka pandēmijas ierobežojumu laika radītās brūces nozarei nebūs pārāk dziļas un vokālo ansambļu saime būs nostājusies uz stabila atjaunošanās un attīstības ceļa.”
Ieeja konkursā ikvienam interesentam bez maksas. Konkursu rīko Latvijas Nacionālais kultūras centrs sadarbībā ar Liepājas valstspilsētu, Talsu novadu, Rīgas valstspilsētu, Jelgavas novadu, Valmieras novadu, Ogres novadu, Augšdaugavas novadu, Jēkabpils novadu, Rēzeknes novadu un Gulbenes novadu.

Izrāde bērniem "Pasaka par vardulēnu Hugo"
2022-10-20 11:00 - 12:00 | Kocēnu kultūras nams, Alejas iela 3, Kocēni
20.10. plkst. 11.00 Izrāde bērniem “Pasaka par vardulēnu Hugo”. Kocēnu Kultūras namā.
Ieeja: 2 EUR

Maksima Trivaškeviča stand-up komēdija "Latviešu komiķis"
2022-10-16 18:00 - 19:00 | Valmieras Kultūras centrs, Rīgas iela 10, Valmiera, Latvija
Svētdien, 16. oktobrī, plkst. 18.00 Stand- Up komiķis Maksims Trivaškevičs Valmieras Kultūras centra apmeklētājus iepriecinās ar soloizrādi „Latviešu komiķis”, kas 2019. gada novembrī piedzīvoja pirmizrādi, un tās ietvaros autors stundas garumā stāstīs savus svaigākos jokus.
Izrāde Valmierā Covid-19 dēļ pārcelta vairākkārt, beidzot tā notiks! Protams, ja ierobežojumi nepastiprināsies…
Maksims Trivaškevičs ir komiķis ar īpatnēju, oriģinālu un atmiņā paliekošu humora pasniegšanas veidu, kas nereti noved skatītājus līdz asarām, bet viņa iepriekšējās izrādes „Humors pa latviski” ietvaros kārtīgu smieklu un no tā izrietošu C vitamīna devu saņēmuši vairāk nekā desmit tūkstoši skatītāju.
Paspējis paviesoties Jāņa Skuteļa „Pusnakts šovā”, „Gandrīz ideālās vakariņās” un pavadīt humoršovu „Stīvais Nemelo”, ar savu humoru izpelnīties Latvijas specdienestu uzmanību un regulāri priecējot latviski runājošos gan dzimtenē, gan arī ārzemēs, viņš kārtējo reizi viesojas Valmierā.

Deju koncerts "Rudentiņš bagāts vīrs"
2022-10-15 18:00 - 19:30 | Kocēnu kultūras nams, Alejas iela 3, Kocēni
15. oktobrī plkst. 18.00 Kocēnu Kultūras namā norisināsies deju koncerts “Rudentiņš bagāts vīrs”. Koncertā piedalīsies Kocēnu Kultūras nama vidējās paaudzes deju kolektīvs “Savieši”, Kocēnu pamatskolas 1.-2. klašu deju kolektīvs “Saulīte” un Valmieras Kultūras centra senioru deju kolektīvs “Gauja FIX” .
Rudens – krāsains kā paši dejotāji. Skatītājiem būs iespēja “paciemoties” lauku sētā pie Ženijas tantes, kur kopā ar saimnieci rosīsies visa viņas lielā saime. Tas būs stāsts par rudens darbiem, mīlestību, par mums un dzīvi, ko dzīvojam.
Šajā vakarā Kocēnu Kultūras namā virmos rudenīga noskaņa, par to liecinās gan dekorācijas, gan rudens smaržu buķete. Skatītāji varēs vērot koncertu pie galdiņiem, baudot tasi tējas un dejotāju pašu cepto maizīti un ābolu plātsmaizi.
Ieejas maksa: 3 EUR. Biļetes var iegādāties “Biļešu paradīze” kasēs, elektroniski www.bilesuparadize.lv un Kocēnu Kultūras namā.

Koncertšovs "Tie 90.tie" kopā ar "100Debija", "Tranzīts" un DJ Agri Semēvicu
2022-10-14 19:00 - 23:00 | Valmieras Kultūras centrs, Rīgas iela 10, Valmiera, Latvija
14. oktobrī plkst. 19.00 Valmieras Kultūras centrā izskanēs koncertšovs “Tie 90.tie” kopā ar “100Debija”, grupu “Tranzīts” un DJ Agri Semēvicu.
“100Debija” pamatoti tiek uzskatīta 90-to gadu populārāko deju mūzikas grupu Latvijā, kad septiņu gadu laikā sniegto koncertu skaits pārsniedza 400 uzstāšanās reizes, kopumā izdodot 4 mūzikas albumus, kā arī grupas labāko dziesmu izlasi.
Man dimantu nav, Sen jau viss, Uz sapņiem, Noslēpums, Sajūsmu okeāns, Kā brīnums un daudzas citas “100Debijas” labākās dziesmas atkal izskanēs koncertā, kurš tēlaini iecerēts kā laika mašīna uz ceturtdaļgadsimtu seniem muzikāliem notikumiem.
90.to gadu noskaņās un nostalģijā par jaunības dienu diskotēkām aizvedīs leģendārā deju mūzikas grupa “Tranzīts”. Lai arī grupas pirmsākumi meklējami festivālā “Sinepes un Medus 1994”, līdz pat šai dienai neviena īstena ballīte nav iedomāja bez tādiem grupas hitiem kā “Strauts”, “Es nevaru būt balts”, “Zelta būrītis”, “7 dienas” un citām, ko grupas koncertos papildina īpašas horeogrāfijas.
Vakara noslēgumā aicinām uz autentisku 90.to gadu diskotēku ar DJ Agra Semēvica izvēlētiem tā laika lielākajiem hitiem. Tā būs reāla laika mašīna uz 90.tajiem!
Ieejas biļete: 15 EUR. Ar Valmieras kultūras karti 1 EUR atlaide.
Koncertu organizē Valmieras Kultūras centrs.
